A kurzus kódjai: BBN-FIL-402.93 BMA-FILD-402.92	
A kurzus megnevezése: Idő és történetiség Heidegger gondolkodásában (Hermeneutika és vallásfilozófia)	
A kurzus megnevezése angolul: Time and Historicity in Heidegger’s Thought (Hermeneutics and Philosophy of Religion)	
A kurzus időpontja és helye: Cs 14:00-15:30 i/129
A KURZUS ELSŐ FOGLALKOZÁSÁRA A  2017. szept. 11-én KEZDŐDŐ HÉTEN KERÜL SOR 	
A kurzus előadója: Dr. Lengyel Zsuzsanna Mariann	

A kurzus előfeltétele(i): nincs előfeltétel, de előnyös a német vagy angol nyelvtudás	
A jegyszerzés módja(i): referátum, 5-10 oldalas szemináriumi dolgozat	
Követelmények: a kurzus eredményes elvégzése megkívánja az órák rendszeres látogatását és az elemzésre kerülő szövegek előzetes és folyamatos feldolgozását 

A kurzus leírása, tematikája: 
A kurzus keretében – jellegzetes szöveghelyek értelmezése révén – azokat a legfontosabb szakaszokat tekintjük át, amelyekben Heidegger lét és idő eredeti összetartozását próbálta elgondolni. A korai Heidegger előadásai közül a Bevezetés a vallás fenomenológiájába című előadássorozat kerül előtérbe, ahol Heidegger az élettapasztalat eszkatologizálódására, kairológiai jellegére figyel, és elsősorban a páli keresztény gyökerekre tér ki. Ezt követően áttekintjük hogyan integrálódnak az idő különböző szintjei (Zeitlichkeit, Geschichtlichkeit, Temporalität) Heidegger fundamentálontológiai programjának egészébe. Az autentikus halálhoz viszonyuló létből hogyan vezeti le az emberi ittlét eredeti időbeliségét (Zeitlichkeit)? A fundamentálontológiában a pillanat fogalma (Augenblick) miként helyettesíti és módosítja a korábbi kairoszt? A történetiség-fejezetben (Geschichtlichkeit) hogyan nyer megerősítést az időbeliség végességének egész addigi interpretációja, majd a temporalitás-probléma (Temporalität) hogyan vezet el az emberi lét világképző jellegéhez, amit Heidegger transzcendenciának nevez. A kurzus záró részében végül azt elemezzük, hogy milyen módon tartozik össze idő és lét a kései Heidegger Ereignis fogalmában.

A kurzushoz tartozó kötelező irodalom:
 Heidegger, Martin: Az idő fogalma. A német egyetem önmegnyilatkozása. A rektorátus 1933/34 (ford. Fehér M. István) Kossuth, Budapest, 1992. 
Heidegger, Martin: Lét és idő. (ford. Vajda Mihály, Angyalosi Gergely, Bacsó Béla, Kardos András, Orosz István) Osiris, Budapest, 2001. 

Ajánlott irodalom: 
Heidegger, Martin: Phänomenologie des religiösen Lebens. GA 60. Hrsg.: Mattias Jung, Thomas Regehly und Claudius Strube, Klostermann, Frankfurt am main, 1995. 
Heidegger, Martin: „Fenomenológiai Aristotelész-interpretációk (A hermeneutikai szituáció jelzésére)”, (ford. Endreffy Zoltán, Fehér M. István) Societas Philosophia Classica, Szeged-Budapest, Vol. VI-VII / 1996-97 / Fasc. 1-4. 
Heidegger, Martin: A fenomenológia alapproblémái. Osiris, Budapest, 2001.
Heidegger, Martin: Zur Sache des Denkens, Niemeyer, Tübingen, 1969.
Fehér M. István: „Heidegger and the Hermeneutic Turn of Philosophy”, Kellék. 1998/ 11. 7–22.
Fehér M. István: „Őskeresztény élettapasztalat és eszkatologikus idő: Martin Heidegger korai vallásfenomenológiai előadásai”. Magyar Filozófiai Szemle 55:(4) 9-35.
Havi, Carel: „Temporal Finitude and Finitude of Possibility: The Double Meaning of Death in Being and Time”, International Journal of Philosophical Studies 15./4. (2007), 541–556.
Hermann, Friedrich–Wilhelm von:  „Zeitlichkeit des Dasein und Zeit des Sein. Grundsätzliches zu Heideggers Zeit-Analysen”, In Philosophische Perspektiven Bd. 4, Frankfurt am Main, 1972,198–210. 
Hermann, Friedrich–Wilhelm von: Der Zeitbegriff Heideggers. Mesotes. Zeitschrift für Philosophie. Ost-West Dialog, 1991/1. Suppl. 22–34.
Jamme, Christoph: „Zeitlichkeit und Temporalität bei Heidegger”, Philosophisches Jahrbuch, 204–208.
Pöggeler, Otto: „Temporale Interpretation und hermeneutische Philosophie”, Revue Internatinale de Philosophie 43 (1989), 5–32.  
Pöggeler, Otto: „Zeit und Hermeneutik”, In Krisis der Metaphysik. Wolfgang Müller-Lauter zum 65. Geburtstag, G. Abel – J. Salaquarde (szerk.), Berlin – New York, De Gruyter, 1989, 364–388.  
Pöggeler, Otto: „Heidegger und das Problem der Zeit”, In L’Heritage de Kant. Mélanges philosophiques offerts au P. Marcel Régnier, Paris, 1982, 287–307.
Lengyel Zsuzsanna Mariann: A végesség hermeneutikája. Az idő mint filozófiai probléma M. Heidegger gondolkodásában. L’Harmattan, Budapest, 2011.
Kerekes Erzsébet: Az idő kairologikus jellege a heideggeri hermeneutikai fenomenológiában. Kolozsvár: Egyetemi Műhely Kiadó - Bolyai Társaság, 2013.